Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: az atomenergiáról szóló 1996. évi CXVI. törvény 10. § (1) bekezdésében megfogalmazott felelõsség
Paragraph Index: 2718

d) a társadalmi szervezetekkel, a közvéleményt képviselõ szervezetekkel és egyénekkel az atomenergia felhasználásának társadalmi elfogadtatása céljából, valamint a külön jogszabályban elõírt tájékoztatási kötelezettségének ellátása céljából. 5.2. AZ ENGEDÉLYES SZERVEZETÉNEK FELÉPÍTÉSE 5.2.1. Az üzemeltetõ szervezet felépítése 5.004. Az Engedélyes szervezete legyen áttekinthetõ, érthetõ, rendelkezzék világosan meghatározott és leírt feladat- és erõforrás-kiosztással, együttmûködési kapcsolatokkal és felelõsségi körökkel. 5.005. A szervezetet a hatályos törvények, jogszabályok, szabályzatok figyelembevételével kell kialakítani. A szervezet által ellátandó feladatokat azonosítni kell. A feladatok ellátásához szükséges tevékenységeket megfelelõ dokumentumokban kell szabályozni. A dokumentációban meg kell határozni a felelõsségek hierarchiáját a feladatok elvégzéshez szükséges felhatalmazást, a személyzet létszámát és képzettségi követelményeit. A szervezeti egységeket a feladataik megfelelõ színvonalú ellátásához alkalmas személyi állománnyal a szükséges mértékben fel kell tölteni. 5.006. A szervezeti egységek felépítésénél figyelembe kell venni a szervezet funkcióit és a személyzet (beleértve a szerzõdéses állomány) kiválasztása, megbízása a funkciók teljesítésének megfelelõen történjen. A vezetésükkel megbízott személyek egyúttal felelõsséggel tartoznak a szervezeti egység által végzett tevékenység biztonsági vonatkozásaiért is. A szervezet kialakításának legfõbb szempontja, hogy biztosítani tudja a nukleáris létesítmény biztonságos üzemét minden üzemállapotban és esetleges üzemzavari helyzetben. 5.007. Az átmeneti tároló biztonságáért a legfelsõ vezetõ viseli az egyszemélyi felelõsséget. Kiválasztása szakmai, emberi, vezetési és erkölcsi tulajdonságok gondos mérlegelése alapján történjen. 5.008. Az átmeneti tároló legfelsõ vezetõjének feladata az alkalmas szervezeti felépítés meghatározása és a további vezetõk kiválasztása. Amennyiben a biztonsági követelmények betartásának felügyeletéért külön szervezeti egység felelõs, akkor az ezen szervezeti egység vezetõje az átmeneti tároló legfelsõ vezetõjének közvetlen irányítása alatt végezze tevékenységét. A vezetõk kiválasztásánál a következõ szempontokat kell figyelembe venni: − a menedzserképességek (vezetés, kommunikáció, motiváció, csoportépítés stb.), − a szakmai ismeretek mélysége, − képzettség, − minõség és biztonság iránti elkötelezettség, − tanulás, önképzés képessége. 5.009. A szervezeti felépítés kialakításakor biztosítani kell az alábbi funkciók elegendõ mértékû szétválasztását: − irányítási funkciók, − az üzemeltetés végrehajtási funkciói, − független felülvizsgálati funkciók, − az üzemeltetést támogató funkciók. 5.010. A Végleges Biztonsági Jelentésben meg kell határozni a létesítmény biztonságos üzemeltetéséhez, az üzemzavarok elhárításához, illetve a balesetek kezeléséhez és következményeinek korlátozásához szükséges valamennyi kötelezettséget. Biztosítani kell ezen kötelezettségek és a teljesítésükhöz szükséges felhatalmazások összhangját. A szervezeti szabályzatot ki kell egészíteni a munkaköri leírásokkal. Pontosan meg kell határozni a jogokat, kötelességeket, felelõsségeket, a szükséges kompetenciákat az üzemeltetõs szervezeten belül az egyéntõl a különbözõ méretû szervezetekig (csoport, osztály, fõosztály stb.). A munkaköri leírásokba ki kell térni az adott munkakör betöltéséhez szükséges ismeretek és feltételek (alapképzettség, tanfolyami ismerete, jogosítvány stb.) meghatározásra is. 5.011. A szervezeti és mûködési szabályzatot periódusoson felül kell vizsgálni, és szükség esetén módosítani kell a biztonságos üzemeltetés javítása érdekében. 5.012. A biztonsági rendszerek, rendszerelemek ellenõrzését megfelelõ hatáskörrel rendelkezõ szervezetre kell bízni, és ki kell alakítani a hatósági kapcsolattartás formális rendszerét. 5.013. Az üzemeltetõ szervezetnek teljes körû minõségirányítási rendszert kell kidolgoznia és megfelelõen jóváhagynia, majd alkalmaznia valamennyi, a létesítmény biztonságos üzemeltetését befolyásoló tevékenységet illetõen. Ezen program megvalósításának szervezését a végrehajtástól független minõségirányítási szervezetre kell bízni. 5.014. Az idõszakos ellenõrzések, vizsgálatok végrehajtását, az átalakításoknak a szabályzatok szerinti besorolástól függõ belsõ, illetve hatósági engedélyeztethetõségének vizsgálatát, az operatív üzemeltetést végzõ, illetve a vizsgálatot, átalakítást kérõ szervezeti egységtõl független szervezeti egységekre kell bízni. 5.015. Az üzemeltetési folyamatok megfelelõ szabályozásával el kell érni, hogy a biztonsággal összefüggõ döntéseket elegendõ és megbízható információ alapján hozzák. 5.016. A szükséges külsõ és belsõ információs és kommunikációs csatornákat eljárásrendben kell szabályozni. 5.2.2. Biztonságpolitika 5.017. Biztonságpolitikai nyilatkozatban kell ismertté tenni az üzemeltetõ szervezet biztonság iránti felelõsségét és elkötelezettségét, kinyilvánítva, hogy az átmeneti tároló biztonsága mindenekelõtti elsõbbséget élvez. 5.3. SZEMÉLYZET 5.3.1. A személyzet alkalmassága 5.018. Az átmeneti tároló üzemeltetõ személyzete mindenkor elégítse ki a létszámmal, iskolai végzettséggel, szakképzettséggel és egészségi állapottal kapcsolatos jogszabályi elõírásokat. 5.019. Az üzemeltetõ szervezetnek átfogó képzési politikával kell rendelkeznie. Az átmeneti tároló vezetõje által kiadott képzési politikának demonstrálni kell a vezetésnek a képzés iránti elkötelezettségét, a képzés fontosságának hangsúlyozását a megbízható üzemeltetés és karbantartási tevékenység biztosításhoz. A politika alapján a hosszú távú üzemeltetési célok és igények teljesítéséhez képzési tervet kell készíteni. A képzési terv összeállításnál figyelembe kell venni a létesítési tapasztalatokat, az üzemeltetés tapasztalatait, a leszerelés tapasztalatait, a más létesítményekbõl származó tapasztalatokat, az átalakítások, a szervezeti változások és a hatósági követelmények változásait. 5.020. A személyzet szakmai felkészítésének, a felkészültség számonkérésének, a rendszeres szinten tartó képzéseknek és a felkészültség idõszakos ellenõrzésének programját írásban kell rögzíteni és idõszakonként felül kell vizsgálni. 5.021. Az alapképzési és szinten tartó oktatási program biztosítsa, hogy a személyzet az üzemeltetõ szervezet minden szintjén megérti a biztonság elsõrendû fontosságát, és helyesen teljesíti kötelességét mind a létesítmény normál üzemmódjában, mind pedig üzemzavar vagy baleset esetén az írásban rögzített üzemeltetési és üzemzavar-elhárítási utasításoknak, valamint a baleset-elhárítási intézkedési tervnek megfelelõen. 5.3.2. A személyzet tevékenysége, együttmûködése 5.022. Az üzemeltetõ személyzet számára írásban meg kell határozni a kötelezettségeket és felelõsségeket, a kölcsönös kapcsolatokat és az alá-, fölérendeltségi viszonyokat, valamint a kötelezettségek teljesítéséhez szükséges jogosultságokat és felhatalmazásokat. 5.023. Az üzemeltetõ személyzet tagjai közül csak az erre kijelölt és a szükséges képesítéssel rendelkezõ személyeknek szabad a létesítmény állapotában bármilyen változtatást eszközölniük. Ki kell zárni annak lehetõségét, hogy a biztonsággal kapcsolatos felelõs döntések meghozatalába és az intézkedésekbe más személyek is beleavatkozzanak. 5.024. Az üzemeltetõ szervezetnek a biztonsággal kapcsolatos minden területen gondoskodni kell a szükséges mûszaki és tudományos háttértámogatás rendelkezésre állásáról a létesítmény fennállásának teljes idõtartama alatt. 5.025. Az üzemeltetõ szervezethez nem tartozó, megfelelõ képesítésû szakemberek csak írásban pontosan meghatározott keretek között, az üzemeltetõ szervezet vezetõségének felelõsségvállalása mellett végezhetnek tevékenységet. 5.3.3. Biztonsági kultúra 5.026. A hatáskörök megfelelõ gyakorlása és a feladatok biztonsági elõírásokkal összhangban lévõ ellátása érdekében a vezetõk kinevezésénél a biztonság iránti elkötelezettséget elengedhetetlen szempontként kell figyelembe venni. 5.027. Az üzemeltetõ szervezet vezetõségének olyan vezetési gyakorlatot kell megvalósítania, amely a biztonságpolitikai célkitûzésekkel összhangban biztosítja a személyzetnél a biztonságra figyelõ magatartásformák (kérdésfelvetõ magatartás, szigorú és körültekintõ végrehajtás, kommunikáció) kialakulását és gyakorlását. 5.4. ÜZEMBE HELYEZÉS 5.4.1. Az üzembe helyezési tevékenység célja 5.028. A szerelési munkák befejezését követõ üzembe helyezési tevékenység célja, hogy elemzések, megfigyelések, üzemi próbák és helyszíni szemlék útján igazolják, hogy az átmeneti tároló fizikai állapota és üzemeltetése megfelel a tervnek, a vonatkozó biztonsági követelményeknek, valamint az üzemeltetési feltételeknek és korlátoknak. Ez az egyik alapvetõ feltétele annak, hogy a létesítmény tervezett, rendeltetésszerû, biztonságos üzemeltetésre való alkalmasságát igazolják. 5.029. Ezen tevékenység alatt minden olyan üzemeltetési feltételt és korlátot véglegesíteni kell, melyek ismerete a létesítmény biztonságos üzemeltetése szempontjából fontos. 5.4.2. Az üzembe helyezés szervezése, végrehajtása 5.030. Az üzembe helyezési tevékenységek céljánál megfogalmazott követelmények teljesítéséhez az üzembe helyezésért felelõs szervezetnek olyan, a tervezõ bevonásával készített részletes programmal kell rendelkeznie, amely az egyedi próbák megkezdésétõl a próbaüzem lefutásáig logikailag összefoglalja a tevékenységeket. 5.031. Az üzembe helyezést végzõ szervezetnek üzembe helyezési programot kell kidolgoznia a tervezõk bevonásával, amely szabályozza az üzembe helyezés elõkészítõ tevékenységeitõl a próbaüzem zárásig a részvevõ szervezetek tevékenységeit, felelõsségét, kapcsolatait. 5.032. A leendõ üzemeltetõ szervezet részvételére külön figyelmet kell fordítani, mert számára ez az idõszak az üzemeltetéshez való felkészülés fontos gyakorlati lépése. 5.4.3. Dokumentálás 5.033. Az üzembe helyezési tevékenységet az üzembe helyezõ szervezet által készített munkaprogramok alapján kell elvégezni. Minimálisan az alábbi tevékenységek munkaprogramjaival kell rendelkezni az üzembe helyezés megkezdése elõtt:

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes